Paljude tuntud  pokkerihaide abikaasadest või elukaaslastest ei ole me siiani veel midagi kuulnud. Kas ei tunne naised ise mängu vastu huvi või hoiavad mehed neid teadlikult laudadest eemale? Viimasel juhul tahaks ma neile öelda, et ärge tehke seda! Kui naisel on tärganud pokkeri vastu mingigi huvi, siis andke talle vähemalt võimalus asjaga vähemalt tutvuda. Minul isiklikult puuduvad näiteks igasugused ambitsioonid, et minu naine oleks tippmängija. Aga ma olen väga uhke, kui ta on suuteline mõnel seltskondlikul turniiril pere au  eest seisma ning järgmisel päeval tõdema, et mäng oli vahva, seltskond lahe ning teised pokkerimängijatest naised äärmiselt meeldivad inimesed.